ষ্টাফ রিপোর্টার :: উত্তেজনা কমাতে বিভিন্ন শিক্ষাপ্রতিষ্ঠান বন্ধ ঘোষণা করা হয়েছে। কারণ শিক্ষকদের বাধার মধ্যেও দলে দলে শিক্ষার্থীরা রাস্তায় নেমে আসে। গতকাল সকাল থেকেই বিচ্ছিন্ন অবরোধে অচল হয়ে পড়ে ঢাকা। সকাল ১১টার দিকে বনানী ফ্লাইওভার, বিমানবন্দর, উত্তরা, মিরপুর ১৪ নম্বর, রামপুরা ব্রিজ, শাহবাগ, সায়েন্স ল্যাবরেটরি, শনির আখড়া, মাতুয়াইল, মেরাদিয়া, বনশ্রী, বাংলামোটর ও আজিমপুর এলাকায় শিক্ষার্থীদের সড়ক অবরোধ করে থাকতে দেখা গেছে।